Қызылорда облысында үшем дүниеге келді
DATE: 14:23, 06 Қаңтар 2024 | GMT +5
TITLE: Қызылорда облысында үшем дүниеге келді
URL: https://kaz.inform.kz/news/kizilorda-oblisinda-ushem-duniege-keld-df92d2/
META: DATE: 14:23, 06 Қаңтар 2024 | GMT +5
TOTAL WORDS: 158
AUTHOR(S):
TEXT: Қызылорда облыстық перинаталдық орталығында 2023 жылдың 8 желтоқсан күні үшем дүниеге келді. Нәрестерлер анасының жүктілігінің 33-ші аптасында өмір есігін ашты. Қызылорда қаласында тұратын 28 жастағы Ақбота Әбсаттар мен 30 жастағы Нұрсұлтан Қазбек санитарлық-эпидемиологиялық бақылау саласында қызмет атқарады. Олардың бұдан бөлек 2 жасар Жантөре атты ұлы бар. Фото: Қызылорда облыстық денсаулық сақтау басқармасы. Нәрестелердің дүниеге келгендегі салмағы — 1830, 1670, 1200 грамм болды. Нәрестелер бірнеше минут айырмашылықпен дүниеге келді. Шақалақтар 1 айға жуық облыстық перинаталдық орталығы дәрігерлердің жіті бақылауында болып, тұрақты ем қабылдады. Қазіргі таңда сәбилердің және анасының жағдайы жақсы. Нәрестелердің есімін ата-әжесі Әлинұр, Адина, Медина деп қойды. Абсаттар Ақбота өзінің жүктілігі туралы 6-шы аптада білген. Дәрігерлер алғашқы тексеруде егіздер болуы мүмкін екенін болжаса, 8-ші аптада үшем екенін растады. «Бұл мен үшін күтпеген жаңалық болды. Жүктілік қалай өтеді екен, балалардың дамуы, жетілуі қалай болады екен деп уайымдадым», — дейді Ақбота Әбсаттар. Айта кетсек, облыстық перинаталдық орталығында былтыр 11 010 нәресте дүниеге келді. Оның ішінде 151-і егіз болса, 3-і үшем
